CELEX: 62013TB0386
Language: el
Date: 2014-09-03 00:00:00
Title: Υπόθεση T-386/13: Διάταξη του Γενικού Δικαστηρίου της 3ης Σεπτεμβρίου 2014 — Kėdainių rajono Okainių κ.λπ. κατά Συμβουλίου και Επιτροπής (Προσφυγή ακυρώσεως — Κοινή γεωργική πολιτική — Καθεστώτα άμεσης στηρίξεως για τους γεωργούς — Άδεια χορηγήσεως συμπληρωματικών εθνικών άμεσων ενισχύσεων στη Λιθουανία για το 2012 — Προθεσμία προσφυγής — Σημείο ενάρξεως της προθεσμίας — Απαράδεκτο — Ένσταση ελλείψεως νομιμότητας)

27.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 380/13
            
         Διάταξη του Γενικού Δικαστηρίου της 3ης Σεπτεμβρίου 2014 — Kėdainių rajono Okainių κ.λπ. κατά Συμβουλίου και Επιτροπής
   (Υπόθεση T-386/13) (1)
   
   ((Προσφυγή ακυρώσεως - Κοινή γεωργική πολιτική - Καθεστώτα άμεσης στηρίξεως για τους γεωργούς - Άδεια χορηγήσεως συμπληρωματικών εθνικών άμεσων ενισχύσεων στη Λιθουανία για το 2012 - Προθεσμία προσφυγής - Σημείο ενάρξεως της προθεσμίας - Απαράδεκτο - Ένσταση ελλείψεως νομιμότητας))
   2014/C 380/17
   Γλώσσα διαδικασίας: η λιθουανική
   
      Διάδικοι
   
   
      Προσφεύγοντες: Kėdainių rajono Okainių ŽŪB (Okainiai, Λιθουανία) και οι λοιποί 134 προσφεύγοντες, των οποίων τα ονόματα περιλαμβάνονται στο παράρτημα της διατάξεως (εκπρόσωπος: I. Vėgėlė, avocat)
   
      Καθών: Συμβούλιο της Ευρωπαϊκής Ένωσης (εκπρόσωποι: J. Vaičiukaitė και E. Karlsson)· και Ευρωπαϊκή Επιτροπή (εκπρόσωποι: H. Kranenborg και A. Steiblytė)
   
      Παρεμβαίνουσα υπέρ των προσφευγόντων: Δημοκρατία της Λιθουανίας (εκπρόσωποι: D. Kriaučiūnas, K. Vainienė, A. Karbauskas, R. Makelis και K. Anužis)
   
      Αντικείμενο
   
   Αφενός, αίτηση ακυρώσεως της εκτελεστικής αποφάσεως της Επιτροπής C (2012) 4391 τελικό, της 2ας Ιουλίου 2012, περί εγκρίσεως της χορηγήσεως συμπληρωματικών εθνικών άμεσων ενισχύσεων στη Λιθουανία για το 2012 και, αφετέρου, αίτηση με σκοπό να διαπιστωθεί η μερική παρανομία του κανονισμού (ΕΚ) 73/2009, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006 και (ΕΚ) 378/2007, και για την κατάργηση του κανονισμού (ΕΚ) 1782/2003 (ΕΕ L 30, σ. 16).
   
      Διατακτικό
   
   Το Γενικό Δικαστήριο διατάσσει:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Η Kėdainių rajono Okainių ŽŪB και οι λοιποί 134 προσφεύγοντες που περιλαμβάνονται στο παράρτημα φέρουν, πλην των δικών τους δικαστικών εξόδων, τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης και η Ευρωπαϊκή Επιτροπή.
            
         
               3.
            
            
               Η Δημοκρατία της Λιθουανίας φέρει τα δικαστικά της έξοδα.
            
         
      (1)  EE C 313 της 26.10.2013.